|  |  |
| --- | --- |
| Transpordiametinfo@transpordiamet.ee  |  17.03.2025 nr 5-5/2565 |

**Lähteseisukohtade küsimine detailplaneeringu koostamiseks Alliku külas Aasa tee, Aasa tee 1 – 10 ja Jõemaa katastriüksustel**

Saue Vallavalitsusele on esitatud eskiis detailplaneeringu algatamiseks Alliku külas Aasa tee (72701:002:1557), Aasa tee 1 (72701:002:1546), Aasa tee 2 (72701:002:1547), Aasa tee 3 (72701:002:1548); Aasa tee 4 (72701:002:1549); Aasa tee 5 (72701:002:1551); Aasa tee 6 (72701:002:1552); Aasa tee 7 (72701:002:1555); Aasa tee 8 (72701:002:1553); Aasa tee 10 (72701:002:1554) ja Jõemaa (72701:002:1556) katastriüksustel, eesmärgiga ehitusõiguse määramiseks 10 üksikelamu, 6 kaksikelamu püstitamiseks (kokku 22 elamuühikut) 1 transpordimaa ja 3 üldkasutatava maa kruntide moodustamiseks.

Saue valla üldplaneeringu kohaselt asuvad katastriüksused tiheasustusalas ning maakasutuse juhtotstarbeks on pere- ja ridaelamumaa.

Planeeritav ala jääb 11185 Hüüru-Alliku-Saue tee kõrvalmaantee (Veski tee) äärde, mistõttu juurdepääsutee kavandatakse planeeritavale alale 11185 Hüüru-Alliku-Saue teelt. Kuna hetkel on planeerimisel 11185 Hüüru-Alliku-Saue tee äärde kergliiklustee (Saue linna suunas), tekkis vallavalitsusel seoses esitatud eskiisiga küsimus, kas pos nr 19 juurde tuleks kavandada kergliiklustee jätkumine, või võiks sinna kavandada hoopis teeületuskoha sarnaselt Jõekääru tee 2 katastriüksuse juures oleva teeületuskohaga.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

Alliku küla Aasa detailplaneeringu eskiis (põhijoonis);

skeem teeületuskohast.

Aive Mikk

+372 5270 869 aive.mikk@sauevald.ee